Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2021/C 514/06)

Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

PAZIŅOJUMS PAR STANDARTA GROZĪJUMU, AR KO GROZA VIENOTO DOKUMENTU

“Muscadet”

PDO-FR-A0497-AM02

Paziņojuma datums: 2021. gada 15. oktobrī.

APSTIPRINĀTĀ GROZĪJUMA APRAKSTS UN PAMATOJUMS

1. Šķirnes ’Chardonnay’ pievienošana

Šā aizsargājamā vīna ražošanai ir atļauta vīnogu blakusšķirne ’Chardonnay’. Šīs blakusšķirnes īpatsvars nepārsniedz 10 % no izmantotajām šķirnēm.

Attiecīgajā vīnadārzā ’Chardonnay’ ir sastopama jau vairākus gadu desmitus. Šāda pievienošana izdarīta tādēļ, ka, veicot eksperimentu, netika konstatēta atšķirība starp vīnu, kura maisījumā ir 100 % ’Melon’, un vīnu, kurā maisījumā ir 90 % ’Melon’ un 10 % ’Chardonnay’. Ar nosaukums “Muscadet” apzīmē svaigus jaunvīnus ar primāriem aromātiem. ’Chardonnay’ pievienošana vēl vairāk uzlabo ziedu aromātu, kas piemīt šāda veida vīniem.

Līdz ar jaunas vīnogu šķirnes (’Chardonnay’) pievienošanu attiecībā uz saturu ir pieņemti noteikumi, kas ierobežo ’Chardonnay’ saturu maisījumā līdz 10 %.

Ir grozīts vienotā dokumenta 1.7. punkts.

2. Norādes “sur lie” (uz nogulsnēm) svītrošana

Nosaukumam “Muscadet” tiek svītrota norāde “sur lie”

Šis svītrojums ietver specifikāciju grozīšanu katrā punktā, kas precizē īpašos norādes “sur lie” noteikumus.

Vēsturiski nosaukums “Muscadet” tika atzīts pēc tam, kad atzina mazāka mēroga, proti, apakšreģionālus nosaukumus (“Muscadet Sèvre et Maine”, “Muscadet Côtes de Grandlieu”, “Muscadet Coteaux de la Loire”). Laika gaitā izveidojusies hierarhija paredz, ka apakšreģionāliem nosaukumiem ir atšķirīgs vīnu kopšanas ilgums, kas produktam piešķir lielāku krēmīgumu. Tādējādi “Muscadet” (uz nogulsnēm) pakāpeniski izzūd, mūsdienās veidojot tikai nelielu daļu no produkcijas. Norāde “uz nogulsnēm” nozīmē to, ka tiek piemērots paņēmiens, kas piešķir vīnam noteiktas īpašības, kuras, ražojot ar reģionālu nosaukumu “Muscadet” apzīmēto vīnu, vairs nav jāpanāk. Lai piedāvājums būtu labāk salasāms patērētājam, Muscadet nosaukumā “Muscadet” ir svītrota norāde “sur lie” (uz nogulsnēm).

Ir grozīts vienotā dokumenta 1.4. un 1.9. punkts.

3. Stādījumu biezība

Stādījumu biezība ir grozīta un samazināta līdz 5 000 vīnkoku uz hektāru. Maksimālais rindstarpu attālums palielināts līdz 2,20 metriem.

Šā grozījuma mērķis ir ņemt vērā izmaiņas vīnkopības aprīkojumā un metodēs. Rindstarpu paplašināšana sekmēs agroekoloģiskās prakses ieviešanu, piemēram, rindstarpu nopļaušanu un izaršanu, fitosanitāro apstrādi ar rekuperācijas paneļiem, kā arī darbības, kurām paredzētais vīnkopības standarta aprīkojums ir projektēts 2 metru atstatumam starp rindām. Šāds vīnogulāju kopšanas veids pietiekami labi atbilst ražības un kvalitātes līmenim, kāds ir vēlams ar šo kontrolēto cilmes vietas nosaukumu apzīmētajam (augļainajam un svaigajam) jaunvīnam.

Vienotā dokumenta daļa par vīndarības metodēm ir attiecīgi grozīta 1.5. punktā.

4. Saikne

Ņemot vērā grozījumu stādījumu biezības noteikumos, šķirnes ’Chardonnay’ pievienošanu un norādes “sur lie” svītrošanu, ir izdarīti grozījumi noteikumos par saikni ar izcelsmes vietu.

Līdz ar to ir grozīts vienotā dokumenta 1.8. punkts.

VIENOTAIS DOKUMENTS

1. Nosaukums vai nosaukumi

Muscadet

2. Ģeogrāfiskās izcelsmes norādes veids:

ACVN — aizsargāts cilmes vietas nosaukums

3. Vīnkopības produktu kategorijas

1. Vīns

4. Vīna(-u) apraksts

ĪSS APRAKSTS

Tie ir sausi, nedzirkstoši baltvīni.

Vīniem ir šādas īpašības:

— spirta dabiskā minimālā tilpumkoncentrācija vīnos ir 9,5 %;

— fermentējamo cukuru (glikozes un fruktozes) maksimālais saturs šajos vīnos ir zemāks par 5 gramiem uz litru;

— gaistošo skābju maksimālais saturs ir 10 miliekvivalenti uz litru;

— pēc bagātināšanas spirta kopējā tilpumkoncentrācija ir 12 %;

— vīnos, kuros fermentējamo cukuru (glikozes un fruktozes) saturs ir no 3 līdz 5 gramiem uz litru, kopējais skābuma saturs ir no 61 līdz 112 miliekvivalentiem uz litru.

Kopējais sēra dioksīda saturs un kopējais skābuma saturs vīnos, kuros fermentējamo cukuru (glikozes un fruktozes) saturs ir mazāks par 3 gramiem uz litru, kā arī vīna kopējā faktiskā spirta tilpumkoncentrācija atbilst ES tiesību aktos noteiktajām robežvērtībām. Tie ir sausi, nedzirkstoši baltvīni.

Tiem piemīt izsmalcināts, galvenokārt augļu vai ziedu aromāts, savukārt garšas līdzsvars kopumā vērsts uz svaigumu.

VISPĀRĪGIE ANALĪTISKIE PARAMETRI

Vispārīgie analītiskie parametri Maksimālais kopējais spirta saturs (tilp. %): Minimālais faktiskais spirta saturs (tilp. %): Minimālais kopējais skābums: Maksimālais gaistošais skābums (miliekvivalentos uz litru): Maksimālais kopējais sēra dioksīda saturs (miligramos uz litru):

5. Vīndarības metodes

5.1. Īpašās vīndarības metodes

1. Blīvums un apgriešana

Audzēšanas prakse

Vīnkoku stādījumu minimālā biezība ir 5 000 vīnkoku uz hektāru.

Rindstarpu attālums nedrīkst būt lielāks par 2,20 metriem, bet atstatums starp vienas rindas vīnkokiem ir no 0,90 līdz 1,10 metriem.

Vīnkokus apgriež, katram vīnkokam atstājot ne vairāk par 14 vīnstīgu pumpuriem:

— vai nu īsā augļzaru formā, atstājot ne vairāk par 5 augļzariem uz vīnkoku,

— vai pēc Gijo [Guyot] metodes vienkāršā vai divkāršā formā.

Apgriešana ir jāpabeidz pirms pumpuru izplaukšanas jeb 5. fenoloģiskajā fāzē Eihorna [Eichhorn] un Lorenca [Lorentz] skalas.

Neatkarīgi no apgriešanas veida, vīnkokiem var atstāt 4 papildu vīnstīgu pumpurus uz vienu vīnkoku, ja fenoloģiskajā fāzē, kas atbilst 11 vai 12 izplaukušām lapām, augļzaru skaits uz vīnkoku gadā nav lielāks par 14.

2. Īpašā vīndarības metode

Novāktās vīnogu ražas termiska apstrāde temperatūrā, kas nepārsniedz 5 °C, ir aizliegta.

Pēc bagātināšanas spirta kopējā tilpumkoncentrācija vīnos nepārsniedz 12 %.

No vīna atdala smalkās nogulsnes vēlākais tā gada 31. jūlijā, kas seko ražas novākšanas gadam. Papildus iepriekš izklāstītajiem nosacījumiem, attiecībā uz vīniem saistībā ar vīndarības metodi tiek ievēroti arī pienākumi, kas noteikti Eiropas Savienības tiesību aktos un Lauku un jūras zivsaimniecības kodeksā [Code rural et de la pêche maritime].

5.2. Maksimālās ražas

1. 83 hektolitri no hektāra

6. Noteiktais ģeogrāfiskais apgabals

Visi ražošanas posmi notiek ģeogrāfiskajā apgabalā, kas apstiprināts Institut national de l’origine et de la qualité [Cilmes vietu un kvalitātes valsts institūts] kompetentās valsts komitejas sanāksmē 2017. gada 15. jūnijā. Dienā, kad kompetentā valsts komiteja apstiprināja šo specifikāciju, minētais apgabals, pamatojoties uz 2018. gada oficiālo administratīvi teritoriālo vienību klasifikatoru, aptvēra šādu pašvaldību vai pašvaldību daļu teritoriju:

— Atlantijas Luāras [Loire-Atlantique] departamentā: Aigrefeuille-sur-Maine, Ancenis, Basse-Goulaine, Le Bignon, La Boissière-du-Doré, Bouaye, Brains, Carquefou, Le Cellier, La Chapelle-Heulin, Château-Thébaud, La Chevrolière, Clisson, Corcoué-sur-Logne, Couffé, Divatte-sur-Loire, Geneston, Gétigné (daļa), Gorges, La Haie-Fouassière, Haute-Goulaine, Le Landreau, Legé (daļa), Ligné (daļa), La Limouzinière, Le Loroux-Bottereau, Maisdon-sur-Sèvre, Mauves-sur-Loire, Monnières, Montbert, Mouzillon, Oudon, Le Pallet, La Planche, Pont-Saint-Martin, Port-Saint-Père, La Regrippière, La Remaudière, Remouillé, Saint-Aignan-Grandlieu, Saint-Colomban, Sainte-Pazanne, Saint-Fiacre-sur-Maine, Saint-Géréon, Saint-Hilaire-de-Clisson, Saint-Julien-de-Concelles, Saint-Léger-les-Vignes, Saint-Lumine-de-Clisson, Saint-Lumine-de-Coutais, Saint-Mars-de-Coutais, Saint-Philbert-de-Grand-Lieu, Les Sorinières, Thouaré-sur-Loire, Vair-sur-Loire, Vallet, Vertou, Vieillevigne (daļa), Villeneuve-en-Retz (tikai attiecībā uz Bourgneuf-en-Retz deleģētās pašvaldības teritoriju) (daļa);

— Mēnas un Luāras [Maine-et-Loire] departamentā: Mauges-sur-Loire (tikai attiecībā uz La Chapelle-Saint-Florent un Saint-Florent-le-Vieil deleģēto pašvaldību teritoriju), Orée d’Anjou (tikai attiecībā uz Bouzillé, Champtoceaux, Drain, Landemont, Liré un La Varenne deleģēto pašvaldību teritoriju), Sèvremoine (tikai attiecībā uz Saint-Crespin-sur-Moine un Tillières deleģēto pašvaldību teritoriju);

— Vandejas [Vendée] departamentā: Cugand (daļa), Rocheservière, Saint-Hilaire-de-Loulay (daļa), Saint-Philbert-de-Bouaine.

7. Galvenās vīna vīnogu šķirnes

’Chardonnay B’

’Melon B’

8. Saiknes vai saikņu apraksts

8.1. Ģeogrāfiskā apgabala specifika

a) Saiknes veidošanā ietilpstošo dabas faktoru apraksts

Ģeogrāfiskā apgabala ainavai ir raksturīgi pamīšus izkliedēti vīnadārzi pakalnos, pauguros un ar dzīvžogiem nodalītās pļavās, kas izvietojušās ielejās, un skaistākajās vietās ainavu akcentē vecas dzirnavas vai “Folies nantaises” [“Nantes neprātības”] (vasarnīcas, kuras 18. gadsimtā Nantes nomalēs sabūvēja aristokrāti un buržuāzijas pārstāvji). Ar vīnkokiem apstādītie zemesgabali atrodas lielākoties nogāzēs gar Luāras, Sēvras [Sèvre] un Mēnas upi, Gulēna [Goulaine] purvu, Granljē [Grandlieu] ezeru un to pietekām uz dienvidiem un austrumiem no Nantes pilsētas. Atrodoties Atlantijas okeāna krasta tuvumā, ģeogrāfiskais apgabals ir saistīts gan ar Bretaņu savas vēstures dēļ, gan ar Luāras ieleju sava ģeogrāfiskā izvietojuma dēļ, un tas aptver daļu Loire-Atlantique, Maine-et-Loire un Vendée departamentu teritorijas.

Ģeogrāfiskajam apgabalam ir raksturīgs okeāna klimats ar gada temperatūras svārstībām, kas lielo ūdenstilpju (okeāna, Luāras grīvas, Granljē ezera un Gulēna purva) tuvuma dēļ ir nelielas. Temperatūra ziemā ir īpaši maiga, bet vasaras saglabājas vēsas; gaisa cirkulāciju nodrošina jūras vēsmas. Vīnogulāju augšanas periodā nokrišņu nedaudz pietrūkst, līdz ar to šiem platuma grādiem ir raksturīgas daudzas saulainas dienas, lai gan rudens augstās plūdmaiņas dažkārt pavada spēcīgas lietusgāzes.

Ģeogrāfiskajam apgabalam ir sarežģīta ģeoloģiskā uzbūve. Pirmskembrija un paleozoja oroģenēzes rezultātā izveidojās plutoniskie ieži (granīti, gabross) un metamorfiskie ieži (gneiss, vizlas slānekļi, eklogīti un amfibolīti). Konkrēti šajā vietā šo pagulslāni pārsedz terciāra nogulumieži (māli un oļaina smilts). Vēja sanesas, kas reģionā izveidojušās kvartāra periodā, lielākoties izzudušas erozijas rezultātā. Neraugoties uz šo ģeoloģisko daudzveidību, augsnes, kas veidojušās uz minētajām formācijām, pārsvarā ir koši brūnas, smilšainas un oļainas. Saistībā ar vīnkopības praksi vīnogu novākšanas zemesgabalu apgabalu nepārsniedz kalnu nogāžu ietvarus, kuras veido klajumu ainavas un kuras lielākoties vai tradicionāli ir apstādītas ar vīnogulājiem, kā arī augsnes ar labu filtrācijas spēju, tās arī strauji sasilst, tām ir ierobežota ūdensietilpība un ķīmisko elementu ziņā samērā pieticīga auglība.

b) Saiknes veidošanā ietilpstošo cilvēkfaktoru apraksts

Vīnadārzi, kuros audzē vīnogas ar kontrolēto cilmes vietas nosaukumu “Muscadet” apzīmētā produkta ražošanai, ir pārmantojuši vīnkopības tradīcijas, kas bija aizsākušās mūsu ēras pirmajos gadsimtos.

Okeāna osta pie Luāras ietekas – Nante – jau izsenis ir veidojusies kā nozīmīgs krustpunkts vīnu nosūtīšanai uz britu salām un Ziemeļeiropu. Dažādas rakstveida liecības apstiprina šā vīna arvien labāko slavu jau viduslaikos. Pakāpeniski, jo īpaši holandiešu tirgotāju iespaidā, Nantes vīnadārzi specializējās baltvīna un stipro alkoholisko dzērienu ražošanā. Vēlāk vīnogulāju stādījumus sekmēja arī nodokļu politika, jo Bretaņas vīniem tika uzlikti uz pusi mazāki nodokļi nekā vīniem no Luāras augšteces.

Šo vīnadārzu identitāte patiesībā noformējās, kad tika izkopota vīnogu šķirne “Melon B.”. Pirmās rakstveida ziņas par šā “Burgundijas auga” stādījumiem (ar nosaukumu “Muscadet”) parādījās 17. gadsimta vidū. Pēc 1709. gada bargās ziemas, kas iznīcināja lielāko daļu Nantes vīnadārzu, labākajās reģiona vietās priekšroka tika dota vīnogu šķirnei “Melon B.”, kas ir izturīgāka pret salu. 1793. gada kontrrevolucionārie kari, kuru gaitā vīnadārzi tika nopostīti, kā arī vēlākā laputs krīze pēc 1884. gada, tikai aizkavēja tās uzvaras gājienu.

Vīnadārzu atjaunošana, izmantojot potēšanu, radīja iespēju tradicionālo audzēšanu pielāgot jauniem paņēmieniem (vīnkoku stādīšanai rindās, vīnkoku vainagu veidojot pēc Gijo [Guyot] metodes). Ražošanas zinātība ir kodificēta: vienas vīnogu šķirnes “Melon B” izmantošana, pietiekami lielas stādīšanas biezības nodrošināšana, vīnogulāju noslodzes regulēšana, ražības ierobežošana un vīnogu novākšana pilngatavībā. Pieņemot 20. gadsimta 20. gadu tiesību aktus, šī prakse tika saglabāta, atzīstot kontrolētos cilmes vietas nosaukumus “Muscadet Sèvre et Maine” un “Muscadet Coteaux de la Loire” 1936. gadā un pēc tam “Muscadet” 1937. gadā.

Lai ražotu bagātīgākus un komplicētākus vīnus, operatori izvēlējās īpašu vīndarības tehnisko paveidu, kas paredz ir agrīni atdalīt vīnu no tā smalkajām vinifikācijas nogulsnēm, lai atšķirtu vīnus ar reģionālo kontrolēto izcelsmes marķējumu “Muscadet” no vīnus ar ierobežotāku kontrolēto izcelsmes marķējumu “Muscadet Sèvre et Maine”, “Muscadet Coteaux de la Loire” un “Muscadet Côtes de Grandlieu”.

8.2. Produkta specifika

Ar kontrolēto cilmes vietas nosaukumu “Muscadet” apzīmētie vīni ir nedzirkstoši baltvīni. Savas galvenās īpašības vīni iegūst vinifikācijas laikā, tiem piemīt izsmalcināts un maigs aromāts, parasti ar augļu vai ziedu aromāta niansēm, vīnu garšas līdzsvars kopumā vērsts uz svaigumu.

8.3. Cēloniskā saikne starp ģeogrāfiskā apgabala specifiku un produkta specifiku

“Ja Lejasluāras augsne ir lieliska, tās klimats ir brīnišķīgs”, rakstīja Žils GIJO [Jules GUYOT] “Pētījumā par Francijas vīnadārziem” (II sējums, Parīze, 1876). Patiesi, ģeogrāfiskais apgabals pilnībā izmanto priekšrocības, ko rada vīnkopībai piemērotās augsnes un klimats, kas veicina no baltogu šķirnēm iegūto produktu aromāta nianšu izpausmes. Tādējādi augšņu rupjdrupatainā struktūra nodrošina vīnogulājiem ciklam agrīnu veģetācijas perioda aizsākumu un ierobežo to augšanas sparu. Šādu priekšlaicīgumu pastiprina maigās ziemas, bet saulainās vasaras un jūras vēji pasargā augus no veselības apdraudējumiem. Turklāt ģeogrāfiskā apgabala augsnes sekmē mērenu un regulāru ūdens piegādi vīnogulājiem, un tādējādi paverot ceļu pareizai ienākšanās norisei, pateicoties ierobežotajām ūdens rezervēm un to sadrumstalotībai, kas ļauj augiem iesakņoties dziļumā.

Ģeogrāfiskā apgabala ražotāji ir senās vīnkopības vēstures mantinieki un vairāk nekā trīs gadsimtus labprāt audzē ’Melon B’ vīnogu šķirni labākajās kalnu nogāzēs. Viņi ir optimizējuši vīnkopības praksi, lai nodrošinātu veselīgo un labi ienākušos vīnogu novākšanu, prasmīgi panākot vīna bagātīguma un skābuma līdzsvara nodrošināšanu vīnā. Veicot vinifikāciju saskaņā ar vietējām tradīcijām, vīnus īsu laiku iztur uz smalkajām vīndarības nogulsnēm. Mērenās temperatūras vasarās ir ideāli piemērotas vīnu svaiguma un to izsmalcināto aromātu saglabāšanai.

Īsas vīna kopšanas un agrīnas notecināšanas prakse pastiprina augļu un ziedu aromātu, kas spirta fermentācijas gaitā veidojas rauga iedarbībā.

Vīni ar kontrolēto cilmes vietas nosaukumu “Muscadet” kļuva slaveni 20. gadsimta vidū Francijā, kur gluži dabiskā kārtā iemantotā labā reputācija un pieejamības pakāpe, kāda tiem ir tirgū, faktiski ļāva tiem ieņemt otro vietu starp baltvīniem. 20. gadsimta 80. gados atkal atsākās to eksports, kas nodrošināja gandrīz 40 % pārdotā apjoma. Šajos panākumos liela nozīme bija tūrismam, pateicoties piekrastes tuvumam un šā vīna saistībai ar jūras veltēm un zivīm. Pēc ražošanas platības šie vīnadārzi ir vieni no lielākajiem baltvīna vīnadārziem pasaulē.

9. Būtiski papildu nosacījumi (iepakojums, marķējums, citas īpašības)

Tiešās apkaimes apgabals

Tiesiskais regulējums:

ES tiesību akti

Papildu nosacījuma veids:

fasēšana noteiktajā ģeogrāfiskajā apgabalā

Nosacījuma apraksts:

pamatojoties uz 2018. gada oficiālo administratīvi teritoriālo vienību klasifikatoru, tiešās apkaimes apgabalu, kas noteikts ar atkāpi par prasībām vīndarīšanas un vīna gatavošanas jomā un attiecībā uz tādu vīnu darīšanu, gatavošanu, kopšanu un fasēšanu, kuriem var piemērot norādi “uz nogulsnēm”, veido šādu pašvaldību vai pašvaldību daļu teritorija:

— Atlantijas Luāras [Loire-Atlantique] departamentā: La Bernerie-en-Retz, Bouguenais, Boussay, Chaumes-en-Retz, Chauvé, Cheix-en-Retz, Frossay, Gétigné (daļa), Legé (daļa), Ligné (daļa), Loireauxence (tikai attiecībā uz La Chapelle-Saint-Sauveur un Varades deleģēto pašvaldību teritoriju), Machecoul-Saint-Même, La Marne, Mésanger, Montrelais, Les Moutiers-en-Retz, Paulx, Le Pellerin, Pornic, Rezé, Rouans, Saint-Étienne-de-Mer-Morte, Saint-Hilaire-de-Chaléons, Saint-Père-en-Retz, Saint-Viaud, Touvois, Vieillevigne (daļa), Villeneuve-en-Retz (tiekai attiecībā uz Bourgneuf-en-Retz (daļa) un Fresnay-en-Retz deleģēto pašvaldību teritoriju), Vue;

— Mēnas un Luāras [Maine-et-Loire] departamentā: Beaupréau-en-Mauges (tikai attiecībā uz Beaupréau un Gesté deleģēto pašvaldību teritoriju), Ingrandes-Le Fresne sur Loire (tikai attiecībā uz Fresne-sur-Loire deleģētās pašvaldības teritoriju), Mauges-sur-Loire (tikai attiecībā uz Marillais deleģētās pašvaldības teritoriju), Montrevault-sur-Èvre (tikai attiecībā uz La Boissière-sur-Evre, La Chaussaire, Le Fief-Sauvin, Le Fuilet, Montrevault, Le Puiset-Doré, Saint-Pierre-Montlimart un Saint-Rémy-en-Mauges deleģēto pašvaldību teritoriju), Orée d’Anjou (tikai attiecībā uz Saint-Christophe-la-Couperie, Saint-Laurent-des-Autels un Saint-Sauveur-de-Landemont deleģēto pašvaldību teritoriju), Sèvremoine (tikai attiecībā uz Montfaucon-Montigné un Saint-Germain-sur-Moine deleģēto pašvaldību teritoriju);

— Vandejas [Vendée] departamentā: Cugand (daļa), Montaigu, Saint-Étienne-du-Bois, Saint-Hilaire-de-Loulay (daļa).

Marķējums

Tiesiskais regulējums:

valsts tiesību akti

Papildu nosacījuma veids:

papildu noteikumi par marķējumu

Nosacījuma apraksts

Vīniem, kas atbilst ražošanas nosacījumiem, kuri specifikācijā paredzēti attiecībā uz šo norādi, kontrolēto cilmes vietas nosaukumu var papildināt ar norādi “tikko noraudzēts” vai “jauns”.

Kontrolēto cilmes vietas nosaukumu var papildināt ar ģeogrāfisko nosaukumu “Val de Loire” [Luāras ieleja] saskaņā ar noteikumiem, kas attiecībā uz šā ģeogrāfiskā nosaukuma izmantošanu ir paredzēti specifikācijā.

Norāžu “tikko noraudzēts” vai “jauns” un ģeogrāfiskā nosaukuma “Val de Loire” rakstzīmju lielums ne augstumā, ne platumā, ne biezumā nepārsniedz to rakstzīmju lielumu, ar kādām atveido kontrolēto cilmes vietas nosaukumu.

Vīniem ar norādēm “tikko noraudzēts” vai “jauns” marķējumā pievieno norādi par vīnogu ražas novākšanas gadu.

Saite uz produkta specifikāciju

http://info.agriculture.gouv.fr/gedei/site/bo-agri/document_administratif-7f89900b-3f0e-4f8d-b028-4066234091f5

(1) OV L 9, 11.1.2019., 2. lpp.